שאלה: צפייה רת אנימציה: אני בת 17 וחצי ויש נושא שמטריד אותי. אני צופה רה מצויירת יפנית שאני מאוד אוהבת,הסדרה משמחת אותי וכמה שזה נשמע מגוחך-היא מעודדת אותי ולימדה אותי דברים חשובים כגון-לא לוותר,תמיד לשאוף למטרות נעלות,לא לנטוש חברים בצרה וכו.הסדרה עוסקת בחיי נער נינג ה. לצערי יש רה גם כמה צדדים שליליים. ראשית,יש קטעים לא צנועים-ח"ו לא קטעי יחסי מין.אלא יותר חשיפת מקומות שאינם צנועים באופן חלקי (לא גמור) ובהבלטת של מקומות אלו-חשוב לי לציין שאלו קטעים שממש לא עיקרה של הסדרה אלא נחשבים הומוריסטיים (לציבור היפני) ורוב הפרקים לא מכילים קטעים כללו,ואני גם משתדלת לעצום עיניים בקטעים אלו. שנית יש שם דבר המרגיש כמו קסמים-אבל לא קסמים ממש אלא זה יותר היכולות של הדמויות וה"כוחות" שלהם כמו "מתקפת" מים אש והחייאת מתים(בבחינת "סופר מן"). לבסוף,יש שם רמיזה שכנראה הדמות הראשית תביא " " (בבחינת "משיח") לעולם שלהם-כלומר "עולם הנינג ות",פחות מדובר על עולמינו שלנו אלא ממש על העולם המצויר של הסדרה. שאלתי היא :האם אני חייבת להפסיק לראותה? חשוב לי לומר ששום דבר באמונתי כלפי ד לא השתנה ואני מאמינה באמונה שלימה ב13 עיקרים של התורה הקדושה. אני גם תמיד אומרת לעצמי שד הוא היחיד היכול להחיות מתים ולשלוט בטבע. אני חייבת להפסיק?? כי יש בה גם מסרים טובים מאוד שהם עיקריה!
תשובה: ב"ה לך. אני מאוד מבין את ההתלבטות שלך, ואת התחושות. פעמים רבות, אדם מקבל דברים טובים מכל מיני דברים, ויחד עם זאת, הוא גם נפגש באותם הדברים שהוא עושה או רואה בדברים שהוא בעצמו מבין שהם לא כל כך טובים לו. דבר זה איננו חדש, הוא כבר החל בחטאו של אדם הראשון שעל ידי האכילה מעץ הדעת טוב ורע, גרם לכך שבעולם שלנו הטוב והרע יהיו מעורבים, שבטוב יהיה גם רע וברע יהיה טוב. כמעט תמיד אנו עושים דברים בגלל שאנו רוצים טוב, בגלל שאנו שואפים לטוב, ואנו מרגישים שאותם הדברים נותנים לנו המון דברים טובים שאנו רוצים וצריכים אותם, אך יחד עם זאת, אנו גם נפגשים עם דברים פחות טובים, דברים שפוגעים בנו. דוגמא לדבר, אנו נפגשים עם צעירים רבים שמוציאים רשיון נהיגה, והם מתחילים לנהוג, ודאי שיש בכך מעלה גדולה ויתרון גדול, הם זוכים על ידי כך להיות עצמאיים, והם זוכים לתת לעצמם דבר שהם היו מאוד צריכים, וזה להרגיש שליטה, להרגיש כח ועצמה, ויחד עם זאת, אנו מבינים גם שפעמים רבות דבר זה גורם להם לעשות דברים מסוכנים בכבישים, ושבמקום לערוך שיקולים נכונים, כל מיני כוחות של צעירות מובילים אותם לעשות דברים לא טובים, ועד שהם לפעמים מסכנים את עצמם. כך גם בהמון דברים, שאפשר לתת אין סוף דוגמאות. במצבים כאלו כבר אמרו לנו חכמים לשקול את הדבר, מה התועלת ומה הנזק. כאשר מדובר בדבר שהוא מותר לפי ההלכה, יש מקום לשקול האם הוא כדאי, והאם התועלת תהיה גדולה יותר מהנזק שעלול להיות, אך כאשר הדבר אסור לפי ההלכה, אין מקום לשיקול הדעת האם כן או לא, וכאן נדרש מהאדם להיות מסור לאמת, מסור לדברי גדולי ישראל שקובעים לנו את הגבולות לפי התורה. גם בדברי המותרים, פעמים רבות צריך האדם לשקול היטב, האם יש לו אפשרות להשיג את אותם הדברים שהוא מקבל, בדברים המעורבים עם הרע, לקבל אותם בדרכים אחרות שבהן הוא לא יהיה צריך לספוג בתכו את הרע? האם יש דרך שהיא רק טוב, בלי רע מעורב בה? אז גם בדברים המותרים חשוב מאוד שהוא יבחר בדרך זו, וינסה להתקדם בה. לכל אחד מאיתנו יש צרכים, וצרכים אלו ככל שאנו נשקיע נכון להשלים אותם, כך אנו נתפתח יותר טוב. ככל שנחסום את עצמנו מאותם הצרכים, אנו נפגע בעצמנו, ואותם הצרכים או שיתנו לנו תחושה קשה, כשאנו לא נותנים להם את חלקם, או שפשוט אנו נישבר ונעשה את הדברים בדרך אסורה. לכן מעבר לשיקול אם דבר מותר או אסור, צריך תמיד לבדוק איך אפשר להתקדם ולהגיע לאותם הדברים שאנו עושים, שאנו נעשה אותם ביתר שלמות, ובלי צורך בפשרות ובדברים פחות טובים שפוגעים בנו. וכעת למעשה, אין ספק שסרט עם דברים לא צנועים פוגע בנו. האם הוא אסור לפי ההלכה? אודה על האמת, שהתקשתי לקבל תמונה ברורה במה בדיוק מדובר, ולכן איננו יכול לפסוק בכך, אך ודאי לי שהתרגלות לדברים לא צנועים כל כך לא טובה לנפש של האדם, ולכן חשוב מאוד לחפש את הדרכים איך להשלים את אותם הדברים הטובים שאת מקבלת מהתכנית הזו, לקבל אותם בדרכים אחרות, דרכים שלא מעורב בהן בעיות ודברים פחות טובים (שאת עצמך מרגישה זאת), איך מוצאים דברים כאלו? חשוב לשבת באופן מסודר, לבחון ולראות, לפי הנתונים שקיימים סביבך, ואולי אפילו להיעזר באנשים טובים שישמחו לעזור לך, מתוך היכרות ומתוך הכרה של השטח והמציאות שבה את חיה. המשיכי לבדוק את הצורך שלך בתכניות האלו, המשיכי לבדוק דרכים איך למצוא להם תחליף, ובעזרת ה' אני מאמין שלא רק שתצליחי להתגבר על הצורך הזה, אלא שאף תצליחי לזכות להמון התעלות מתוך ההתמודדות הזו. היי חזקה והמשיכי הלאה, ואשמח לעזור לך עוד בכל מה שאוכל. הרב יצחק גרינבלט.